
ANUNŢURI 


* Fraţii noştri Marius şi Mihaela au primit duminica trecută Sf. Taină a Cununiei, 
punând pe Sf. loan Botezătorul drept ocrotitor acestei lucrări minunate şi grea deopotri- 
vă. 


* Micuța Ecaterina, a treia fetiță a familiei Alin şi loan Barbura, intră în Biserica lui 
Hristos astăzi, prin primirea Botezului. Dumnezeu să o ajute să meargă până la capăt pe 
Cărarea Împărăției! 


* Corul Şcolii „Sfântul Ierarh Nicolae” din Arad a participat şi anul acesta la con- 
cursul de colinde organizat de Arhiepiscopia Aradului. De data aceasta ne-am bucurat 
să-i vedem dirijând cu talent pe doi dintre elevi: Tudor şi Daria şi să remarcăm faptul că 
elevii sporesc cu vârsta şi cu frumuseţea cântării. Corul a obţinut Premiul I la secţiunea 
„Coruri de şcoli gimnaziale”, marele premiu mergând din nou la şcoala din Almaş. 

LIMONARIUL MIRENILOR - CRUCEA VIEŢII şi CRUCEA IUBI- 
RII 


Cartea aceasta, care a fost alcătuită printr-o inspiraţie binecuvântată, este rodul unei 
hotărâri importante, care va avea neîndoielnic urmări binefăcătoare pentru cititori. Scri- 
itorul a adunat povestiri adevărate, izvorâte din măreţia vieţii, care formează - după ex- 
presia lui - un limonar popular şi o mostră a tezaurului ascuns al Ortodoxiei noastre, 
întrucât conţin şi vădesc puterea ei în necruţătorul nostru cotidian. Fără a plănui să im- 
presioneze şi fără a se folosi de construcţii literare de prisos, le oferă, având ca singur 
element dinamic realismul şi simplitatea lor firească, ca mărturii autentice ale lucrării 
inimii omeneşti, care ori rămâne deschisă Iubirii Dumnezeieşti, ori se încuie cu zăvoare 
grele şi o respinge. 


ŞTIRI 


+ Anul 2024 a fost declarat de Patriarhia Română „Anul omagial al 


tuturor Sfinţilor tămăduitori fără de arginţi” şi de Parlamentul 
României ca fiind „Anul Avram Iancu”. (sursa: arhiepiscopiaaradu- 


* Preasfinţitul Părinte Nestor a oficiat joi slujba de hirotesie a mona- 
hiei Veniamina Lazăr în calitatea de stareță a Mănăstirii Pris- 
lop (foto). Obştea Mănăstirii Prislop rămăsese fără o îndrumătoare la 
începutul lui decembrie 2023, când stavrofora Pavelida Munteanu a tre- 


* Facultatea de Teologie Ortodoxă din Cluj împlineşte anul acesta 100 
de ani de la înfiinţare. Cu această ocazie, instituţia de învățământ 
superior, în colaborare cu Mitropolia Clujului, Maramureşului şi Sălaju- 
lui, va organiza mai multe simpozioane şi evenimente festive. (sursa: 


LIMONARIUL 
MIRENILOR 


Crucea vieţii 


Întâmplări de folos 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina E gmail.com sau la tel. 0734.194.372. Mulţumim tuturor pentru rugăciuni şi ajutor! 

Numărul 1 (CLIV) 


D 14 - Duminica a 29-a după Rusalii (a celor 10 
leproşi); 

Odovania Botezului; Sf. Părinţi din Sinai şi 
Rait; Sf. ler. Sava al Serbiei; Sf. Cuv. Nina cea 
întocmai cu Apostolii, luminătoarea Georgiei 


L 15 - Sf. Cuv. Pavel Tebeul:; Sf. Cuv. Ioan Coli- 
bașul; Sf. Mc. Pansofie; Sf. Sf. Mc. Efisie — 
apostolul Sardiniei 


M 16- Închinarea cinstitului lanţ al Sf. Ap. Pe- 
tru; Sf. Mc. Pevsip, Elasip, Mesip şi bunica lor, 
Neonilla; Sf. Sigebert — primul rege creştin al 
Angliei; Sf. Ier. Fulgentie (fratele Sf. Isidor de 
Sevilla) 


Mi 17 - Sf. Cuv. Antonie cel Mare; Sf. Împărat 
Teodosie cel Mare; Sf. Cuv. Ahila şi Ammoi (de 
la Pateric); Sf. Cuv. Macarie din Patmos - ULEI 


J 18 - Sf. Ier. Atanasie şi Chiril ai Alexandriei; 
Sf. ler. Maxim Brancovici al Ţării Românești; 
Sf. Cuv. Siluan (de la Pateric); Sf. Mc. Ulfrid de 
la Uppsala 


V 10 - Sf. Mc. Eufrasia; Sf. ler. Marcu Eugeni- 
cul; Sf. Ier. Grigorie Teologul — aducerea 
moașştelor; Sf. Cuv. Macarie cel Mare 
(Egipteanul); Sf. Cuv. Macarie Alexandrinul 
Mărturisitorul Ierom. lov Volănescu (1976) 


S 20 - Sf. Mc. In, Pim şi Rim; Sf. Cuv. Eftimie 
cel Mare; Sf. Cuv. Lavrentie de Cernigov; 

Sf. Cuv. Teodor (ţarul Alexandru I al Rusiei) 
Sf. Impărat Leon cel Mare 

Mărturisitorul Alexandru Mironescu (1973) 


. - Sr mer e rezume aa dr mer menta 

6 6 Nu-ţi descoperi 
gândurile tuturor, ci 
numai acelora care îţi 
pot tămădui sufletul. 


SF. ANTONIE CEL MARE 

Am avut parte de un mare duhovnic. Era ca un foc nes- 
tins — un om-fenomen. Gândurile sale erau pe de-a- 
ntregul la cele duhovniceşti; aşa vieţuia el. Două erau 
cuvintele pe care ni le spunea mereu: 


Răbdare și rugăciune, și, 
în acest fel, Providența ne ajută 
după voia Sa. 


Făcând ascultare faţă de el, nu ne-am certat niciodată 
între noi. Alţii din exterior ne-au creat probleme, calom- 
niindu-l pe Părinte, dar Gheron Iosif obişnuia să spună: 
„Lasă-i să vorbească, noi nu le vom răspunde nimic”. 


Trăim vremuri diferite acum. Gheron Iosif absolvise 
„universitatea” duhovnicească. Există în zilele noastre o 
confuzie duhovnicească atât de mare! O mare tornadă 
risipeşte totul. Trebuie să ţinem strâns îmbrăţişată tradi- 
ţia. In vremurile noastre, este un act de mărturi- 
sire a credinţei să spunem că Iisus Hristos este 
Domnul Dumnezeul nostru. Puterile întunericului 
nu vor asta. 


Totul este de importanţă secundară, totul este secundar. 
Primul, principalul, este numele Hristosului nostru şi 
acum pot spune că, de-a lungul anilor care au trecut, am 


văzut cu ochii mei cum numai CU iubire Oa- 
menii devin biruitori. 

Editorial 


TOIAG 
pentru vremuri 


Părintele Efrem din Arizona 


Sfinţii Părinţi, care erau luminaţi, ne-au lăsat aceste câ- 
teva cuvinte: „Doamne Lisuse Hristoase, miluieşte-ne pe 
noi” şi „Preasfântă Născătoare de Dumnezeu, mântuieşte 
-ne”. Nu avem nevoie să citim enciclopedii, nici multe 
cărți. Cu aceste două rugăciuni scurte, toți creştinii se 
pot mântui. Monahii, care nu au preocupări lumești, se 
roagă mult şi ajung la înălţimi duhovniceşti. Pomenirea 
numelui Maicii Domnului ajută mult, de asemenea. Este 
ca şi cum aceştia şoptesc direct la urechea lui Hristos, 
pentru că ei sunt dedicați rugăciunii, aceasta este lucra- 
rea lor principală; şi oricine are darul rugăciunii în 
inima sa, atunci când moare nu este necăjit de 
trecerea vămilor. Imediat după moarte, unii ca aceştia 
merg direct la Hristos. Nu există piedici, pentru că nu- 
mele lui Hristos are putere multă. Dumnezeu văpaie es- 
te. 


Cu toţii simţim că lucrurile vor deveni catastrofale şi 
acest lucru se şi întâmplă zilnic. Tocmai de aceea aler- 


săm la biserici şi mănăstiri, însă trebuie să nu ne 


temem. Gândiţi-vă doar, dacă numai o ceată de îngeri 
a căzut, devenind cu toţii demoni, şi a putut provoca atâ- 
ta rău, cât de mult ajutor primim noi de la cele nouă cete 
de îngeri care au rămas ale Domnului! Odată, L-am vă- 
zut pe Hristos Domnul pe tronul Său dumnezeiesc, iar 
lângă El se afla Maica Domnului şi cetele de îngeri şi 
sfinţi. Cu toţii aşteptau o înclinare din cap de la Hristos, 
pentru a sări în ajutorul omenirii, în această nouă situa- 
ţie. Atunci când umplem inimile noastre, în fiecare zi a 
vieţii, cu numele lui Hristos, credinţa noastră se întăreşte 
şi putem înfrunta orice. Maica Domnului intervine pen- 
tru noi şi mijloceşte permanent, pentru ca noi să primim 
putere şi speranţă de la Dumnezeu. 

Întrebări și răspunsuri 


Ce înseamnă ODOVANIE? 


O aovanie se numeşte sfârşitul, 
dezlegarea sau încheierea 
sărbătoririi unui praznic 
împărătesc. Începând de prin 
secolul al IV-lea, Biserica a stabilit 
obiceiul ca praznicele împărăteşti şi 
chiar ale unor sfinţi să fie sărbătorite 
într-un chip mai deosebit. De aceea, 
pentru pregătirea sufletească a cre- 
dincioşilor, aceste sărbători sunt 
precedate de un timp de pregătire, 
de anticipare, numit pre-serbare 
sau înainte-prăznuire, iar după ziua 


stabilită a sărbătorii să fie şi o peri- 
oadă de continuare sau prelungire a 
serbării, numită după-serbare 

sau după-prăznuire. Ziua cea dintâi 
a înainte-serbării este începutul săr- 
bătoririi, iar ultima zi a după- 
serbării se numeşte, cu un termen 
slavon, odovania (otdania), adică 
sfârşitul, dezlegarea sau încheierea 
sărbătorii. În toată perioada pre- 
serbării şi a după-serbării, pe lângă 
slujba sfinţilor pomeniţi în zilele res- 
pective, se adaugă şi cântări, rugă- 
ciuni şi lecturi în legătură cu prazni- 
cul respectiv. În ziua odovani- 


ei praznicului, slujba se săvârşeşte 
aproape la fel ca în prima zi a prazni- 
cului. Durata pre-serbării şi a după- 
serbării praznicelor împărăteşti vari- 
ază după importanţa şi poziţia pe 
care o au în cadrul anului bisericesc 
(aşa cum ne arată Mineiele, Triodul 
şi Penticostarul). Sărbătoarea Sfinte- 
lor Paşti are cea mai mare perioadă 
de prăznuire prelungită - 38 de zile, 
şi ţine din Duminica Învierii până 
miercuri, înainte de Înălţarea Dom- 
nului 


Versuri 


Numai poetul... 


Lumea toată-i trecătoare, 


Oamenii se trec şi mor 
Ca şi miile de unde, 
Ce un suflet le pătrunde, 
Treierând necontenit 
Sânul mării infinit. 


Mihai Eminescu 


Numai poetul, 
Ca pasări ce zboară 


Deasupra valurilor, 


Trece peste nemărginirea timpului: 
În ramurile gândului, 
În sfintele lunci, 
Unde pasări ca el 


Se-ntrec în cântări. 

Cultură 


MaxiMina 


La pas cu Eminescu 


Cei care îşi îndreaptă paşii sau ma- 
şina dinspre Biserică înspre str. Mă- 
răşeşti, printre străduţele înguste ale 
Aradului, au prilejul să treacă de 
fiecare dată — poate fără să o ştie — 
pe lângă casa în care poetul nostru 
naţional, Mihai Eminescu, a locuit 
timp de o lună în anul 1868. Este 
prima casă de pe str. 1. P. Desseanu, 
care poartă numele fostului ei pro- 
prietar, avocat şi mecena al Aradului 
din acele vremuri. 


Eminescu s-a aflat atunci 
în Arad ca sufleur al trupei 
de teatru bucureştene a lui 
Mihai Pascaly, care efectua 
un turneu în oraşe din Ar- 
deal şi Banat. Pascaly a 
fost unul dintre regizorii 
importanţi ai secolului al 
XIX-lea şi a condus Tea- 
trul Naţional din Bucureşti 
vreme de mai mulţi ani. 
Din primăvara anului 
1868, tânărul Mihai Emi- 
nescu va lucra ca sufleur şi 
traducător în trupa lui 
Pascaly. 


Vizita trupei de teatru a 

început la 1 august 1868, „în faţa 
unui public grozav de mare”, cum 
consemna un reporter într-un ziar 
local. Majoritatea pieselor au fost 
comedii româneşti sau franceze, una 
singură ţintea problema naţională 
spinoasă: „Mihai Viteazul după bătă- 
lia de la Călugăreni” a lui D. Bolinti- 
neanu. Trupa a susţinut 7 spectacole 
la Arad, la Teatrul Hirschl (foto), în 
luna august 1868. Scopul acestor 
spectacole a fost în primul rând întă- 
rirea conştiinţei de neam a români- 
lor ardeleni, greu încercaţi ca naţiu- 
ne după instaurarea regimului dua- 
list austro-ungar. Ultima reprezen- 
taţie a trupei are loc la data de 19 
august, dar toţi membrii acesteia 
rămân la Arad până la sfârşitul lunii, 


prin Arad 


deoarece doamna Pascaly trebuia să 
se odihnească pentru că născuse de 
curând. 


Familia Pascaly a locuit la hotelul 
Crucea Albă, actualul hotel Ardealul, 
în timp ce restul trupei, printre care 
şi Eminescu, au fost găzduiţi în casa 
avocatului Ioan Popovici Desseanu. 
Legenda spune că Desseanu l-ar fi 
îmbrăcat pe Eminescu din „tălpi pâ- 
nă în creştetul capului” . Poetul, spu- 


ne aceeaşi legendă, i-ar fi dăruit bi- 
nefăcătorului său o poză care îl înfă- 
ţişa, pe spatele căreia i-ar fi scris 
avocatului câteva cuvinte drept mul- 
ţumire. 


Totodată în casa lui Desseanu, Emi- 
nescu s-a întâlnit cu Iosif Vulcan, 
directorul prestigioasei reviste 
„Familia” din Oradea, care îi va apre- 
cia talentul literar, publicându-i apoi 
poeziile şi îi va schimba numele din 
Eminovici în Eminescu. Această în- 
tâlnire de la Arad a fost consemnată 
de I. Vulcan în jurnalul său. 


Teatrul Hirschl (de pe str. Gh. La- 
zăr), cunoscut mai bine arădenilor 
sub denumirea de Teatrul Vechi, este 


una dintre cele mai vechi clădiri 
existente în Arad, fiind construit în 
decursul anului 1817 de către negus- 
torul evreu Iacob Hirschl. EI a con- 
struit în colţul sud-estic al actualei 
pieţe Avram Iancu o casă la parterul 
căreia erau magazine, iar la etaj lo- 
cuinţa sa, şi în spatele acesteia, tea- 
trul, care a fost dăruit oraşului. Casa 
şi teatrul, în care Hirschl avea acces 
printr-o uşă direct în loja principală, 
alcătuiau un ansamblu imobiliar. 
Teatrul a fost construit din 

3 cărămidă, în stil neoclasic, 
interiorul, asemănător cu 
cel al teatrului vienez, a fost 
decorat în manieră barocă, 
cu o butaforie împodobită 
cu aur pe plafon şi decoruri 
asemănătoare pe marginea 
etajelor. Draperiile şi scau- 
nele erau din pluș, iar în 
sala cu loji şi la cele două 
etaje, unde se aflau balco- 
nul şi galeria, erau aproape 
400 de locuri. O notă dis- 
tinctă era dată de cele șase 
scaune înălțate, aflate la 
parter, destinate nobilimii 
oraşului. 


Este primul teatru perma- 
nent, din cărămidă, de pe teritoriul 
actual al României. Aici, în 27 febru- 
arie 1818 a avut loc primul spectacol 
în limba română, oferit de elevii din 
clasa terminală a Preparandiei, dato- 
rită unui contract între conducerea 
şcolii și proprietarul teatrului. Tea- 
trul a găzduit diverse trupe aflate în 
turneu, unele celebre, dar și ale ama- 
torilor locali, care dădeau reprezen- 
taţii în toate limbile vorbite în oraş — 
germană, maghiară şi română. Tot în 
sala teatrului au fost citite revendică- 
rile tinerilor arădeni după izbucnirea 
Revoluţiei de la 1848, şi aici a con- 
certat Johann Strauss-fiul. 

Acest tâlhar a săvârşit nenumărate 
hoţii în zona Peninsulei Chalcidice, 
ajungând, după cum se pare, să facă 
prădăciuni chiar şi în Sfântul Munte. 
Într-o zi din anul 1821, Stamate s-a 
hotărât să prade împreună cu alţi doi 
o foarte veche chilie ce aparţinea de 
Mănăstirea Pantocrator şi care avea 
o biserică închinată Sfântului Gheor- 
ghe. Chilia avea renumele uneia din- 
tre cele mai bogate din Kary6s, în 
care locuiau doi bătrânei neputin- 
cioşi, despre care se spunea că aveau 
mulţi bani. Aceasta i-a făcut pe tâl- 
hari să nu mai stea mult pe gânduri. 


La miezul nopţii s-au dus la chilie şi 
au bătut în poartă. S-a auzit o voce 
întrebând cine este şi ce vrea la cea- 
sul acela. Tâlharii n-au răspuns, dar 
au continuat să bată în poartă. La un 
moment dat, capul lor, Stamate, a 
spus pe un ton poruncitor: 
„Deschideţi poarta! Suntem străini şi 
vrem găzduire!”. Un tânăr le-a des- 
chis şi i-a întrebat cu ce treabă au 
venit la chilie. Aceia, înarmaţi cum 
erau, i-au spus că au nevoie să vor- 
bească cu stareţul. S-au mirat însă că 
la chilia aceasta au văzut un tânăr, 
deoarece ştiau că acolo nu locuiesc 
decât doi bătrâni bolnavi. Acesta i-a 
condus la arhondaric - casa de oas- 
peţi - şi le-a spus: „Aşteptaţi aici pâ- 
nă îl chem pe stareţ.” 


Tâlharii s-au așezat să-l aştepte pe 
stareţ. A trecut un ceas, au trecut 
două, dar stareţul şi nici altcineva nu 
părea să se arate. În toată casa dom- 
nea o tăcere deplină. Atunci tâlharii, 
pierzându-şi răbdarea, au încercat să 
se ridice ca să se apuce de prădat, 


MaxiMina 


Oamenii lui Dumnezeu 


Tâlharul STAMATE 


Icoana Sf. Gheorghe, 
cel ce s-a arătat 


aşa cum hotărâseră de la început, şi 
să ia tot ceea ce era de preţ, de la 
bani până la candelele de argint şi 
orice altceva ar mai fi găsit. Au încer- 
cat, aşadar, să se ridice, dar nu au 
putut să se clintească nici la stânga, 
nici la dreapta, nici mâinile şi nici 
picioarele nu puteau să şi le miște. 
Nu puteau să se urnească din loc ca 
şi cum ar fi fost legaţi în cătuşe. 


Atunci tâlharii au început să strige şi 
să ceară ajutor de la bătrânii nepu- 
tincioşi şi bolnavi. Din cauza strigă- 
telor, bătrânii au sărit speriaţi din 
somn, au alergat într-acolo unde se 
auzeau strigătele şi, când colo, ce să 
vadă?!? Tâlharii, deşi păreau liberi, 
nu puteau să facă nici o mişcare. Bă- 
trânii i-au întrebat: „Cine sunteţi? Ce 
căutaţi aici? De ce aţi venit, cum aţi 
intrat în casa noastră? Cine v-a des- 
chis poarta şi v-a lăsat înăuntru?”. 


La început tâlharii ţipau, amenințau: 
„O să vă junghiem ca pe niște capre, 
ne-aţi făcut vrăji ca să nu ne putem 
mişca, dezlegaţi-ne, dacă vreţi să vă 
fie bine! De ce ne-aţi legat? Noi sun- 
tem oameni buni, n-am venit să vă 
facem rău”. În sfârşit, când au înţe- 
les că erau mai neputincioşi decât 
acei bătrânei şi nu aveau nici o pute- 
re, au început să plângă şi să-i roage 
să-i dezlege. Părinţii, pe un ton 
liniştit, i-au întrebat: „Cum aţi ajuns, 
fraţilor, în casa noastră? Cine v-a dat 
drumul şi ce vreţi de la noi?” Tâlharii 
le-au vorbit cu lacrimi despre răul ce 
căzuse asupra lor: „Părinților, un 
tânăr ne-a deschis poarta, ne-a spus 
să ne aşezăm aici şi să aşteptăm pâ- 
nă veţi veni voi.” 


Bătrânii, înțelegând că a avut loc o 
minune, au alergat la biserică, au 
luat icoana Sfântului Mare Mucenic 
Gheorghe și le-au arătat-o tâlharilor. 
Atunci aceia, văzând icoana, au spus 
înfricoşaţi într-un glas: „Da, el este 
cel ce ne-a deschis!” şi de îndată po- 
căindu-se, au sărit de la locurile lor, 
au căzut la pământ şi s-au închinat 
icoanei Sfântului Gheorghe, strigând 
cu bucurie: „EI e cel ce ni s-a arătat 
şi care acum ne-a eliberat din legătu- 
rile noastre nevăzute!” S-au pocăit 
pentru faptele lor, iar apoi au făcut 
multe daruri acestei chilii, printre 
care şi o icoană a Sfântului Gheor- 
ghe, care de atunci a luat numele de 
Sfântul Gheorghe Faneromenos — 
adică „cel ce s-a arătat”. 


Stamate, după marea minune petre- 
cută cu el, pocăindu-se, a părăsit 
îndeletnicirea de tâlhar şi s-a dus la 
Karulia. Acolo a zidit o colibă cu o 
bisericuţă închinată Sfântului Ghe- 
orghe şi s-a făcut monah. Se spune 
că el ar fi primul care s-a sălăşluit la 
Karilia. Şi-a aflat în pustia aceasta 
liniştea şi pacea sufletului şi şi-a pe- 
trecut restul vieţii sale într-o pocă- 
inţă sinceră şi frângere a inimii, 
mărturisindu-şi zilnic păcatele. A 
sporit atât de mult în viaţa duhovni- 
cească, încât s-a găsit consemnat 
despre el că „Bătrânul Stamate, fost 
tâlhar, a avut parte de un sfârşit cu- 
vios la Karulia şi a fost un monah 
sfânt”! 


I.-G. 

MARI SCHIMBĂRI GEO-POLITICE 


în secolul al V-lea 


- anul 401 - Fericitul Augustin de Hippona scrie Confe- 
siunile. 


- 403 — Sinodul de la Stejar, un sinod provincial alcătuit 
în primul rând din episcopi sirieni şi egipteni ostili Sfân- 
tului Ioan Gură de Aur, Arhiepiscop al Constantinopolu- 
lui, îl depun din treaptă şi îl trimit în exil. 


- 404 — Martiriul Sfântului Telemah, care a dus la inter- 
zicerea luptelor de gladiatori de către împăratul creştin 
Onoriu. 


- 405 — Traducerea Sfintei Scripturi în limba latină cu- 
noscută ca Vulgata de către Fericitul Ieronim. Martiriul 
Sfântului Moise Arapul. 


- 407 — Sfântul Ioan Gură de Aur trece la Domnul în 
exil. 


- 410 — Căderea Romei sub vizigoți, sub Alaric. 


- 415 — Sfântul Ioan Casian fondează o mănăstire la 
Marsilia (Franţa). 


- 429 — Papa Celestin 1 îi trimite pe episcopii Gherman 
de Auxerre și Lup de Troyes în Britania şi pe Sfântul 
Palladie în Irlanda ca episcopi misionari. 


— Adormirea Sfântului Cuvios Sisoe cel Mare. 


- 430 — Petru Ivirul pune bazele unei mănăstiri georgi- 
ene lângă Betleem. 


- 431 - Al Treilea Sinod Ecumenic, ţinut în Efes, 
condamnă nestorianismul şi pelagianismul, confirmând 
folosirea numelui de Născătoare de Dumnezeu 
(Theotokos) referitor la Fecioara Maria. 


- 438 — Este publicat Codex Theodosianus, o colecţie de 
edicte de drept roman ale împăraţilor creştini, pornind 
de la anul 312. 


- 439 — Cartagina cade în mâinile vandalilor . 
- 444 — Adormirea Sfântului Chiril al Alexandriei. 


- 447 — Pe 25 septembrie are loc un cutremur de pă- 
mânt din Constantinopol, când un băiat a fost ridicat la 
Cer şi a auzit îngerii cântând Trisaghionul (Sfinte Dum- 
nezeule...!). 


- 450 — Primele mănăstiri înfiinţate în Ţara Galilor; 
anglo-saxonii invadează Britania. 


- 451 — Al Patrulea Sinod Ecumenic, întrunit la 
Calcedon, condamnă eutihianismul şi monofizitismul, 
afirmând că Hristos are două naturi (acum se întâmplă 
minunea Sfintei Eufimia din Calcedon); în cele din ur- 
mă, aceasta a dus la o schismă, Biserica din Alexandria 
fiind împărțită în mai multe facțiuni: a calcedonienilor 
(ortodocşii de azi) şi a necalcedonienilor (copţii). 


- 452 — Attila, regele hunilor, invadează nordul Italiei, 
dar este convins să se retragă din Ravenna de către Papa 
Leon I, după ce Sfinţii Apostoli Petru şi Pavel i-au apărut 
într-o vedenie regelui hunilor. 


- 455 — Vandalii pradă Roma. 
- 459 — Moartea Sfântului Simeon Stâlpnicul. 


- 463 — Din acest an, prima zi a noului an (Indictionul) 
se mută pe 1 septembrie; aceasta este până astăzi ziua 
începutului anului bisericesc . 


- 478 — Sf. Eftimie cel Mare trece la Domnul. 


- 476 — Căderea Imperiului Roman de Apus, când 
Romulus Augustus, ultimul împărat din Apus, este de- 
tronat de căpetenia germanică Odoacru; într-un climat 
politic instabil, Biserica Romei îşi dezvoltă treptat o 
structură centralizată, concentrând atât autoritatea reli- 
gioasă cât şi cea seculară în oficiul papal, al episcopului 
Romei. 


482 — Împăratul bizantin Zenon 1 emite edictul numit 
Henotikon (sau Actul de Unire), într-o încercare de a-i 
reconcilia pe ortodocşi cu monofiziţii. 


- 484 — Fondarea Mănăstirii Sfântul Sava în pustia 
Iudeii. 

Tâlcuiri 


Fiți treji, privegheați. Potrivnicul vostru, diavolul, umblă, răcnind ca un leu, cău- 
tând pe cine să înghită, căruia staţi împotrivă, tari în credință. (I Petru 5, (CE -9) 


Sr. TEOFILACT AL BULGARIEI 


Asupra celor ce obişnuiesc a dormi 
cu mintea. Acest lucru îl pricinuieşte 
uimirea către cele deşarte, şi acestea 
îngreuiază trezvirea sufletelor. Deci 
ucenicul lui Hristos să privegheze de 
-a pururi şi să se păzească de semă- 
nătorul neghinei, ca nu cumva în- 
tru noi dormind, adică cu lene- 
vire şi cu trândăvie vieţuind, 
vicleanul să semene gânduri 
rele şi de la viaţa cea adevărată să 
ne amăgească. Că nu încetează zice, 
ca un leu răcnind să înconjure, cău- 
tând pe cine să înghită. Şi pentru o 
neîncetată şi neînduplecată bântuire 
ca aceasta, şi sfântul mucenic Iustin 
arătând zice, că diavolul mai înainte 
de venirea Domnului, nu ştia atât de 
arătat puterea piedicii sale, fiindcă 
dumnezeieştii prooroci au vestit-o 
acoperit. Iar după ce a venit Dom- 
nul, diavolul înțelegând, nu încetea- 
ză a bântui pe cei credincioşi, pe 
mulţi voind a-i avea părtaşi ai lepă- 
dării sale, ca nu singur suferind 
munca să-i fie ruşine, cu această rece 
şi zavistnică mângâiere îmbătându- 
se. 


PĂRINTELE EFREM ATHONITUL 


Diavolul este uneltitor şi viclean; zi 
şi noapte e grăbit, se grăbeşte să uci- 
dă sufletul nostru; duhul viclean 
conlucrează cu alt duh viclean, ca să 
distrugă sufletul, şi noi suntem ne- 
păsători de mântuirea sufletului nos- 
tru, în vreme ce ar trebui să ne gră- 


bim. Vrăjmașul se străduieşte să 
ne mănânce timpul, zilele, luni- 
le şi anii noştri, până ce ajungem 
la moarte şi atunci ne va spune: (ră 
făcut asta, ai făcut-o pe cealaltă“, 
conştiinţa va fi nevoită atunci să 
aprobe; dar dacă toate acestea sunt 
minciuni, dacă am ţinut legea, dacă 
am făcut ascultare, atunci diavolii nu 
ne vor putea face nimic cu învinuirile 
lor mincinoase. Noi, când vedem 
cursele satanei, închidem ochii şi 
mergem într-acolo; vrăjmaşul în- 
cearcă să ne convingă de lucruri ne- 
întemeiate şi mincinoase. Şi în timp 
ce diavolul are putere să ne prindă în 
mrejele sale, de cealaltă parte, noi Îl 
avem pe lisus Hristos, călăuza noas- 
tră, Care luptă împreună cu noi prin 
harul Său, prin îngerii Săi, prin Bise- 
rica Sa. 


ARHIM. SERAFIM MAN 


Diavolul, ştiind că omul este făptura 
cea mai dragă lui Dumnezeu, fiind 
coroana întregii Sale creaturi, se lup- 
tă să adune cât mai mulţi oameni, să 
facă o armată potrivnică lui Dumne- 
zeu, îndemnându-i să fie călcători ai 
voii şi poruncilor Sale. Aşa cum dia- 
volul Îl urăşte pe Dumnezeu, îl 
urăşte şi pe omul care trăieşte în fri- 
că de Dumnezeu. Diavolul ne în- 
deamnă să înlocuim iubirea faţă de 
Dumnezeu şi de aproapele, cu iubi- 
rea de plăceri. Ispita lui, în orice fel 
se manifestă, urmărește slăbirea 
comuniunii oamenilor cu Dum- 
nezeu şi cu semenii. 


E] dispune de multe posibilităţi de 
înşelare, după slăbiciunea şi încli- 
naţiile fiecăruia. Celui înclinat să 
creadă că nu există diavol, îi întă- 
reşte convingerea că nu există; altu- 
ia, cu voinţă slabă, îi şopteşte: „eu, 
diavolul sunt vinovat de toate, voi 
sunteţi victime, pune-ţi vina pe mi- 
ne”; unuia mai râvnitor în credinţă, 
îi aduce gândul: „sunt mai bun decât 
ceilalţi, mai milostiv, mai evlavios”, 
până cade în mândrie. 


Omul când se roagă este în dialog 
direct cu Dumnezeu, Îi mulţumeşte 
pentru viaţă şi darurile primite, Îi 
cere cele de nevoie sau Îl preamă- 
reşte pentru frumuseţea lumii şi 
pentru că ne-a adus mântuirea. Dia- 
volului însă nu-i place această 
convorbire ca între fiu şi Tată, 
mai ales când omul îi cere lui Dum- 
nezeu iertare de păcate, atunci el 
vrea cu orice preţ să-l tulbure. Toţi 
putem observa că atunci când ne 
rugăm, vrăjmaşul, fie că ne ia gândul 
de la ea, fie că zice s-o grăbim, soco- 
tind că e un timp pierdut, şi ne vin în 
minte atâtea şi atâtea lucruri ce tre- 
buie rezolvate. Dar dacă ne întâlnim 
cu cineva, stăm de vorbă ceasuri în- 
tregi, fără să ne gândim că avem atâ- 
tea de făcut. La marii pustnici şi 
sfinţi, când se rugau, diavolul venea 
în chip de şarpe ori animale sălbatice 
înspăimântându-i ca să-i întrerupă 
de la rugăciune, dar ei, cunoscându- 
le şiretlicurile, rămâneau neclintiţi în 
rugăciune. 


